REFERAT DE APROBARE

privind aprobarea documentației tehnico –economice faza Proiect Tehnic, a indicatorilor tehnico-economici și a devizului general pentru obiectivul de investiții ”Reabilitare Parcul Aluniș”

UAT Municipiul Drobeta Turnu Severin, a depus spre finanţare, în cadrul Programului Regional Sud-Vest Oltenia 2021-2027, Prioritatea 7 – Dezvoltare teritorială sustenabilă, Obiectivul specific 5.1 - Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului sustenabil și a securității în zonele urbane, Ghidul Solicitantului  - Sprijin pentru dezvoltare urbană integrată, apelul de proiecte nr. PR SV/MRJ/1/7/5.1/2023, proiectul “Reabilitare Parc Aluniș”, proiect ce se află în clarificări în etapa de contractare.

Obiectivul general al proiectului înclină spre dezvoltarea zonei neutilizate din zona Aluniș și răspunde obiectivelor majore și prioritare, privind implementarea de soluții de regenerare urbană prin realizarea de acțiuni destinate îmbunătățirii mediului urban, revitalizării Municipiului Drobeta Turnu Severin, regenerării (inclusiv a zonelor degradate). Obiectivul investiției constituie un pas important în direcția reconversiei terenurilor neutilizate aflate în stare precară și a mobilității urbane durabile, oferind o soluție modernă de spațiu pietonal, ca infrastructură a tranzitului pietonilor și bicicliștilor și ca zonă de recreere și agrement. Acest tip de investiție oferă beneficii pentru sănătatea locuitorilor, este accesibilă și nepoluantă, motiv pentru care contribuie la reducerea poluării și creșterea calității vieții cetățenilor în cadrul acestei zone a Municipiului Drobeta Turnu Severin. 

În faza de contractare, AM PR SUD-VEST OLTENIA a transmis clarificarea cu nr. 24026756/22.08.2024, înregistrată la UAT Municipiul Drobeta Turnu Severin cu nr. 32800/22.08.2024 prin care se solicită clarificarea perioadei de execuție a investiției. 

 Ținând cont de faptul că pentru această investiție a fost realizat Proiectul Tehnic, se impune astfel aprobarea documentației tehnico –economice faza Proiect Tehnic, a indicatorilor tehnico-economici și a devizului general pentru obiectivul de investiții ”Reabilitare Parcul Aluniș” cu noua perioadă de execuție de 24 de luni față de cea aprobată la faza DALI de 12 luni.

Primar,

